Greek Legal Document

Category: 127

Content:
22.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 471 (Διορθ. Ημαρτ. εν ΦΕΚ Α΄171 της 18  Αυγ. 1975) της 1/23 Ιουλ. 1975 (ΦΕΚ Α΄148) Περί της διαδικασίας της εκκαθαρίσεως και εντολής πληρωμής των εξόδων των Νομικών Προσώπων Δημοσίου Δικαίου, της επιλύσεως ανακυπτουσών αμφισβητήσεων μεταξύ διατακτών και υπηρεσιών εκκαθαρίσεως και εντολής πληρωμής των δαπανών, ως και περί του τύπου των χρηματικών ενταλμάτων πληρωμής. Έχοντες υπ’ όψιν: α)Το άρθρ. 13 παρ. 6 του υπ’ αριθ. 496/74 Ν.Δ/τος «περί Λογιστικού των νομικών προσώπων δημοσίου δικαίου», και β)Την υπ’ αριθ. 254 από 11 Απρ. 1975 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Η εκκαθάρισις των εξόδων των Ν.Π.Δ.Δ., ήτοι ο προσδιορισμός των δικαιωμάτων των πιστωτών αυτών, ενεργείται υπό της Οικονομικής Υπηρεσίας του Ν.Π.Δ.Δ. ή της παρ’ αυτώ Υπηρεσίας Εντελλομένων Εξόδων, επί τη συγκεντρώσει παρ’ αυταίς, δικαιολογητικών στοιχείων, τεθεωρημένων υπό του οικείου διατάκτου ή του υπ’ αυτού εξουσιοδοτημένου οργάνου, αυτεπαγγέλτως δε, οσάκις υπάρχουν παρά ταις Υπηρεσίαις ταύταις, πλήρη δικαιολογητικά, αποδεικνύοντα τα δικαιώματα των πιστωτών. Σελ. 126,9146 Τεύχος 580-Σελ. 22 2.Ο προσδιορισμός των δικαιωμάτων των πιστωτών του Ν.Π.Δ.Δ. ενεργείται δια πράξεως, συντασσομένης επί της συνοδευούσης τα οικεία δικαιολογητικά αναλυτικής καταστάσεως, εμφαινούσης, ολογράφως και αριθμητικώς, το εκκαθαριζόμενον χρηματικόν ποσόν. Η πράξις αύτη μονογράφεται υπό των Υπηρεσιακών οργάνων, των συμπραττόντων εις τον έλεγχον των δικαιολογητικών, υπογράφεται δε υπό του προϊσταμένου της εκκαθαριζούσης την δαπάνην υπηρεσίας. 3.Η ευθύνη της πληρότητος και ορθότητος των δικαιολογητικών πάσης εκκαθαριζομένης δαπάνης βαρύνει κατά κύριον λόγον τον ενεργήσαντα τον έλεγχον υπάλληλον και τον Προϊστάμενον του οικείου γραφείου της εκκαθαριζούσης την δαπάνην υπηρεσίας. 4.Επί ενιαίας εκκαθαρίσεως πλειόνων απαιτήσεων, ενός ή περισσοτέρων δικαιούχων επισυνάπτεται εις τα δικαιολογητικά και συγκεντρωτική κατάστασις των αναλυτικών τοιούτων των επί μέρους ποσών. Επί της καταστάσεως ταύτης συντάσσονται αι υπό των παρ. 1 και 2 του παρόντος άρθρου προβεπόμεναι πράξεις θεωρήσεως και εκκαθαρίσεως της δαπάνης. 5.Εις τα δικαιολογητικά των δαπανών δεν συγχωρείται η ύπαρξις ξεσμάτων ή αλλοιώσεων. Εις περίπτωσιν διορθώσεων επί της πράξεως εκκαθαρίσεως της δαπάνης οι διορθωτέοι αριθμοί ή αι διορθωτέαι λέξεις διαγράφονται δια μιας και μόνης ερυθράς γραμμής, η δε αναγραφή του ορθού γίνεται, ή δια παραπομπής ή και δια παρεγγραφής. Αι διορθώσεις αύται μονογράφονται υπό του εκκαθαρίζοντος την δαπάνην υπαλλήλου. 6.Οσάκις κατά την άσκησιν του ελέγχου διαπιστούνται υπό της Οικονομικής Υπηρεσίας ή της Υπηρεσίας Εντελλομένων Εξόδων ελλείψεις ή ατέλειαι των δικαιολογητικών, επαναφέρονται ταύτα προς συμπλήρωσιν εις τας αρμοδίας υπηρεσίας. 7.Εν περιπτώσει εκδηλώσεως ασυμφωνίας  μεταξύ της αρμοδίας υπηρεσίας και της οικονομικής υπηρεσίας, αύτη επιλύεται υπό του ασκούντος  την διοίκησιν του Ν.Π.Δ.Δ. συλλογικού οργάνου, εν περιπτώσει δε ασυμφωνίας, μεταξύ της αρμοδίας υπηρεσίας και της Υπηρεσίας Εντελλομένων  Εξόδων,   υπό  του   Υπουργού   των    Οικονομικών 25.Β.ε.22 Λογιστικό Ειδικών Ταμείων Ν.Π.Δ.Δ. Άρθρ.10.-1.Οι δευτερεύοντες διατάκται εκδίδουν εις βάρος των μεταβιβαζομένων αυτοίς πιστώσεων, χρηματικά εντάλματα προς πληρωμήν των πιστωτών του Ν.Π.Δ.Δ. 2.Αι, εις έκαστον δευτερεύοντα διατάκτην μεταβιβαζόμεναι αλληλοδιαδόχως, πιστώσεις δια το αυτό οικονομικόν έτος και δια τον αυτόν σκοπόν αθροίζονται και αποτελούν μίαν και την αυτήν πίστωσιν. Άρθρ.11.-1.Εντός του πρώτου δεκαημέρου εκάστου μηνός, οι δευτερεύοντες διατάκται αποστέλλουν εις την κεντρικήν Οικονομικήν Υπηρεσίαν του Ν.Π.Δ.Δ. ιδίαν κατάστασιν των μεταβιβασθεισών πιστώσεων, αναληφθεισών υποχρεώσεων και ενταλθέντων εξόδων εις βάρος των καθ’ έκαστα πιστώσεων του προϋπολογισμού του Ν.Π.Δ.Δ. βάσει των, κατά τον προηγούμενον μήνα γενομένων εγγραφών εις τα οικεία βιβλία. 2.Παν αριθμητικόν λάθος το οποίον ήθελε διαπιστωθή εις τα βιβλία των δευτερευόντων διατακτών, μετά την εις την κεντρικήν Οικονομικήν Υπηρεσίαν αποστολήν της μηνιαίας καταστάσεως, διορθούται δι’ αναλόγου εγγραφής υπό την χρονολογίαν της ημέρας, καθ’ ην διεπιστώθη, ενημερουμένων σχετικώς των αρμοδίων Υπηρεσιών. Άρθρ.12.-1.Πάσα πίστωσις μεταβιβασθείσα εις δευτερεύοντας διατάκτας, εάν δεν ανακληθή, ισχύει μέχρι της προθεσμίας της οριζομένης υπό της διατάξεως της παρ. 1 του άρθρ. 8 του Ν.Δ. 496/1974 «περί του Λογιστικού των ΝΠΔΔ». Μετά την προθεσμίαν ταύτην, αι πιστώσεις παύουν να είναι εις την διάθεσιν των δευτερευόντων διατακτών και επανέρχονται αυτοδικαίως εις την διάθεσιν του κυρίου διατάκτου. 2.Ο δευτερεύων διατάκτης, εντός του πρώτου 10ημέρου από της λήξεως της διμήνου παρατάσεως του οικονομικού έτους, προέρχεται εις ενέργειαν πράξεων εν τοις οικείοις βιβλίοις, δι’ ων περιορίζονται αι μεταβιβασθείσαι πιστώσεις εις τα ενταλθέντα ποσά. Μετά ταύτα αποστέλλει εις τον οικείον Πάρεδρον ή Επίτροπον του Ελεγκτικού Συνεδρίου, εφ’ όσον ασκείται προληπτικός έλεγχος, και εις την κεντρικήν Οικονομικήν Υπηρεσίαν του Ν.Π.Δ.Δ. ετησίαν απολογιστικήν κατάστασιν, προς ενημέρωσιν των οικείων βιβλίων των. 3.Εάν, εξ οιασδήποτε αιτίας, δεν πρόκειται να γίνη χρήσις του όλου ή μέρους της μεταβιβασθείσης πιστώσεως, αύτη ανακαλείται προ της λήξεως του οικονομικού έτους υπό του κυρίου διατάκτου, είτε αυτεπαγγέλτως, είτε τη προτάσει του δευτερεύοντος διατάκτου, δι’ εκδόσεως ανακλητικού επιτροπικού εντάλματος. 4.Τα ανακλητικά επιτροπικά εντάλματα συντάσσονται δι’ ερυθράς γραφής και εκδίδονται καθ’ ον τρόπον και τα επιτροπικά τοιαύτα. 5.Ουδεμία μεταβολή των στοιχείων εκδοθέντος Επιτροπικού Εντάλματος συγχωρείται δια διοικητικής πράξεως διαφόρου τύπου. Άρθρ.13.-Τα Ν.Π.Δ.Δ., δέον όπως, πέραν των δια του άρθρ. 24 του Ν.Δ. 496/1974 «περί Λογιστικού των Ν.Π.Δ.Δ.» οριζομένων λογιστικών βιβλίων, τηρούν υποχρεωτικώς και τα κάτωθι: α)Βιβλίον αναλαμβανομένων υποχρεώσεων, εις το οποίον καταχωρούνται εις ιδίας στήλας, κατά φορέα και κωδικόν αριθμόν, αι υπό του Ν.Π.Δ.Δ. αναλαμβανόμεναι υποχρεώσεις. β)Καθολικόν εις ο καταχωρούνται κατά φορέα και κωδικόν αριθμόν εξόδου, τα εκδιδόμενα χρηματικά εντάλματα πληρωμής. γ)Ημερολόγιον δια την κατ’ αύξοντα αριθμόν και χρονολογικήν τάξιν καταχώρησιν των εκδιδομένων χρηματικών ενταλμάτων. δ)Ημερολόγιον δια την κατ’ αύξοντα αριθμόν και χρονολογικήν τάξιν καταχώρησιν των επιτροπικών ενταλμάτων. ε)Βιβλίον δευτερευόντων διατακτών, εις το οποίον καταχωρούνται κατά διατάκτην και κωδικόν αριθμόν εξόδου αι μεταβιβαζόμεναι αυτοίς πιστώσεις, κατά μήνα δε τα ενταλθέντα υπ’ αυτών έξοδα βάσει αποστελλομένων καταστάσεων, συμφώνως τω άρθρ. 11 του παρόντος. ς)Βιβλίον υπολόγων εκ χρηματικών ενταλμάτων προπληρωμής εις το οποίον καταχωρούνται καθ’ υπόλογον τα εκδιδόμενα χρηματικά εντάλματα. ζ)Μητρώον, εμφαίνον αριθμητικώς καθ’ υπηρεσίαν το πάσης φύσεως, κατηγορίας και ιδιότητος προσωπικόν. Τα υπό στοιχ. α΄ και β΄ βιβλία δύναται να τηρώνται ως ενιαίον βιβλίον εγκρίσεων και εντολών πληρωμής. Οι δευτερεύοντες διατάκται τηρούν τα αυτά ως ανωτέρω βιβλία, εξαιρέσει των υπό στοιχ. ε΄ και ζ΄ τοιούτων. Άρθρ. 14-Η ισχύς του παρόντος Π.Δ/τος άρχεται από 1ης Ιαν. 1976. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 126,9149) Σελ. 126,9149(α) Τεύχος 612-Σελ. 133 Λογιστικό Ειδικών Ταμείων Ν.Π.Δ.Δ. 25.Β.ε.22 Άρθρ.2.-1.Εξαιρέσει των δαπανών, περί ων η παρ. 8 του άρθρ. 13 του υπ’ αριθ. 496/1974 Ν.Δ/τος «περί Λογιστικού των Ν.Π.Δ.Δ.», τα υπό της Οικονομικής Υπηρεσίας του Ν.Π.Δ.Δ. ή της Υπηρεσίας Εντελλομένων Εξόδων, εκκαθαριζόμενα έξοδα πληρώνονται βάσει χρηματικών ενταλμάτων εκδιδομένων υπό των ανωτέρω Υπηρεσιών, εξοφλουμένων κατά την παρ. 3 του άρθρ. 5 του παρόντος. 2.Εις τα κατά την προηγουμένην παράγραφον χρηματικά εντάλματα αναγράφονται: α)Ο αύξων αριθμός του εντάλματος και ο σχετικός αριθμός πρωτοκόλλου του συνοδεύοντος τα δικαιολογητικά εγγράφου. β)Το οικονομικόν έτος. γ)Ο κωδικός αριθμός του εξόδου εις ον καταλογίζεται η δαπάνη. δ)Ο φορεύς εις βάρος του οποίου εκδίδεται. ε)Ο αύξων αριθμός της αναληφθείσης υποχρεώσεως. ς)Ο αριθμός και η χρονολογία της περί εκτελέσεως της δαπάνης οικείας αποφάσεως του ασκούντος την διοίκησιν του Ν.Π.Δ.Δ. συλλογικού οργάνου. ζ)Το πληρωτέον ποσόν ολογράφως και αριθμητικώς. η)Το ονοματεπώνυμον του δικαιούχου και παν έτερον στοιχείον προσδιοριστικόν της ταυτότητός του, προκειμένου δε περί νομικού προσώπου, ο ακριβής τίτλος και η έδρα αυτού. θ)Πλήρης και σαφής αιτιολογία της πληρωμής. ι)Η Τράπεζα, ο πιστωτικός οργανισμός ή η ταμιακή υπηρεσία του Ν.Π.Δ.Δ. ήτις θα ενεργήση την πληρωμήν. ια)Ο τόπος και ο χρόνος εκδόσεως. ιβ)Αι υπογραφαί των, κατά τας κειμένας διατάξεις, αρμοδίων οργάνων. 3.Παρά πόδας των χρηματικών ενταλμάτων παρατίθεται ανάλυσις, εν η αναγράφεται το εις τον δικαιούχον πληρωτέον ποσόν και αι υπέρ Δημοσίου και Τρίτων κρατήσεις. 4.Εις τα χρηματικά εντάλματα προπληρωμής, αναγράφονται τα εν παρ. 2 του παρόντος στοιχεία, ως και η προθεσμία αποδόσεως λογαριασμού. 5.Επί των τιμολογίων ή αποδείξεων των πιστωτών των Ν.Π.Δ.Δ., εφ’ ων στηρίζεται η έκδοσις του χρηματικού εντάλματος, σημειούται δι’ ειδικής σφραγίδος ο αριθμός αυτού. Άρθρ.3.-1.Τα χρηματικά εντάλματα συντάσσονται εις τριπλούν επί εντύπων αποκοπτομένων εκ στελεχών. Εκ τούτων, το πρώτον είναι πρωτότυπον, το δεύτερον το αντίγραφον και το τρίτον το στέλεχος του εντάλματος. Εις το αντίγραφον και το στέλεχος του χρηματικού εντάλματος και υπό την ένδειξιν «συνημμένα» σημειούνται περιληπτικώς τα στηρίζοντα την έκδοσιν αυτού δικαιολογητικά. Προς διάκρισιν των αντιγράφων και των στελεχών από τα πρωτότυπα και μεταξύ των, αναγράφονται επ’ αυτών δια κεφαλαίων γραμμάτων, αντιστοίχως, αι ενδείξεις ΑΝΤΙΓΡΑΦΟΝ και ΣΤΕΛΕΧΟΣ. 2.Η συμπλήρωσις του πρωτοτύπου του χρηματικού εντάλματος ενεργείται δια μολυβδίδος μελάνης ή ετέρου μέσου, εξασφαλίζοντος ανεξίτηλον γραφήν. Το αντίγραφον και το στέλεχος συμπληρούνται αποτυπωτικώς είτε δια της χρησιμοποιήσεως αποτυπωτικού χάρτου (καρμπόν), είτε δια της χρησιμοποιήσεως εντύπων φερόντων, επί της οπισθίας σελίδος του πρωτοτύπου και του αντιγράφου, αποτυπωτικήν μελάνην. Εις την πρώτην περίπτωσιν, η συμπλήρωσις αποτυπούται αντιστρόφως και εις το όπισθεν μέρος του πρωτοτύπου του εντάλματος, δια της χρησιμοποιήσεως αποτυπωτικού χάρτου (καρμπόν). Τα χρηματικά εντάλματα δεν συγχωρείται να φέρουν ξέσματα, προσθήκας, αλλοιώσεις, διαγραφάς και παρεγγραφάς. Άρθρ.4.-1.Επί κοινών και ομοειδών απαιτήσεων πλειόνων δικαιούχων επιτρέπεται η έκδοσις ενός μόνου χρηματικού εντάλματος. Εν τη περιπτώσει ταύτη, εις το πρωτότυπον του εντάλματος επισυνάπτεται ονομαστική κατάστασις των δικαιούχων, περιλαμβάνουσα, εις ιδίας στήλας, άπαντα τα δι’ έκαστον αυτών προσδιοριστικά της ταυτότητός του στοιχεία, την αιτίαν της πληρωμής, το ποσόν της απαιτήσεως εκάστου, τας τυχόν επ’ αυτού αναλογούσας κρατήσεις υπέρ του Δημοσίου και Τρίτων, το μετά την αφαίρεσιν των κρατήσεων τούτων απομένον ποσόν και τα αθροίσματα των ποσών εκάστης στήλης. Επί της καταστάσεως ταύτης, συνάπτεται πράξις εκκαθαρίσεως, κατά τα εν παρ. 2 του άρθρ. 1 του παρόντος οριζόμενα. 2.Επιτρέπεται η έκδοσις χρηματικού εντάλματος, βάσει δικαιολογητικών, συνημμένων εις εκδοθέν έτερον χρηματικόν ένταλμα. Εν τη περιπτώσει ταύτη επί του αντιγράφου και του στελέχους αυτού, γίνεται σημείωσις παραπομπής εις το, εις ο επισυνήφθησαν τα δικαιολογητικά, χρηματικόν ένταλμα. Άρθρ.5.-1.Τα χρηματικά εντάλματα μονογράφονται και υπογράφονται υπό των εν παρ. 2 του άρθρ. 1 του παρόντος, αρμοδίων οργάνων. Είτα αριθμούνται κατά την σειράν καταχωρήσεώς των εις το ημερολόγιον χρηματικών ενταλμάτων και καταχωρούνται εις τα οικεία βιβλία. Εν συνεχεία τα πρωτότυπα των χρηματικών ενταλμάτων, μετά των αντιγράφων αυτών και των στηριζόντων ταύτα δικαιολογητικών, αποστέλλονται δια καταστάσεως, συντασσομένης εις διπλούν, εις τον οικείον Πάρεδρον ή Επίτροπον του Ελεγκτικού Συνεδρίου, δια την άσκησιν του προληπτικού ελέγχου, κατά τας κειμένας διατάξεις, εφ’ όσον ασκείται τοιούτος. (Μετά την σελ. 126,9146) Σελ. 126,9147 Τεύχος 580-Σελ. 23 Λογιστικό Ειδικών Ταμείων Ν.Π.Δ.Δ. 25.Β.ε.22 Τα πρωτότυπα των χρηματικών ενταλμάτων, μετά την θεώρησίν των υπό του οικείου Παρέδρου ή Επιτρόπου του Ελεγκτικού Συνεδρίου, επαναφέρονται μετά μιας εκ των καταστάσεων εις την εκδόσασαν ταύτα Υπηρεσίαν. 2.Τα υπό του Επιτρόπου ή Παρέδρου του Ελεγκτικού Συνεδρίου επιστρεφόμενα αθεώρητα χρηματικά εντάλματα διαγράφονται εκ της κατά την παρ. 1 του παρόντος άρθρου καταστάσεως δι’ ερυθράς γραμμής, η δε επαναφορά των ενεργείται δι’ ομοιαρίθμου καταστάσεως φερούσης παραπλεύρως του αριθμού την ένδειξιν «δις» ή «τρις», αναλόγως του αριθμού της επαναφοράς. 3.Τα χρηματικά εντάλματα, μετά την θεώρησίν των υπό του Παρέδρου ή Επιτρόπου του Ελεγκτικού Συνεδρίου, εξοφλούνται κατά τα εν άρθρ. 20, εν συνδυασμώ προς το άρθρ. 15, του Ν.Δ. 496/74 «περί Λογιστικού των Ν.Π.Δ.Δ.» οριζόμενα. 4.Εφ’ όσον δεν ασκείται προληπτικός έλεγχος τα πρωτότυπα των χρηματικών ενταλμάτων μετά των σχετικών δικαιολογητικών, φυλάσσονται υπό της Οικονομικής Υπηρεσίας του Ν.Π.Δ.Δ. προκειμένου να υποβληθούν μετά του Απολογισμού εις το Ελεγκτικόν Συνέδριον, δια τον κατά τας κειμένας διατάξεις έλεγχον. Άρθρ.6.-Η παράδοσις των χρηματικών ενταλμάτων εις τον Πάρεδρον ή Επίτροπον του Ελεγκτικού Συνεδρίου ενεργείται πάντοτε επί αποδείξει, απαγορευομένης αυστηρώς της παραδόσεώς των εις τους δικαιούχους ή εις έτερα ξένα προς την Υπηρεσίαν του Ν.Π.Δ.Δ. πρόσωπα. Άρθρ. 7.-Ουδεμία μεταβολή των στοιχείων, περί ων η παρ. 2 του άρθρ. 2 του παρόντος, συγχωρείται μετά την θεώρησιν αυτού. Εις πάσαν περίπτωσιν μεταβολής των στοιχείων το ένταλμα ακυρούται και εκδίδεται νέον τοιούτον. Άρθρ.8.-Η ακύρωσις των μη δι’ οιονδήποτε λόγον εξοφληθέντων χρηματικών ενταλμάτων ενεργείται δια πράξεως του διατάκτου της δαπάνης επί του πρωτοτύπου του χρηματικού εντάλματος και καταχωρείται δι’ ερυθράς γραφής εις τα οικεία βιβλία. Το ακυρωθέν χρηματικόν ένταλμα, εφ’ όσον εθεωρήθη υπό του οικείου Παρέδρου ή Επιτρόπου του Ελεγκτικού Συνεδρίου, παραδίδεται δι’ εναρίθμου εντύπου εις αυτόν, δια την, εις τα παρ’ αυτού τηρούμενα βιβλία, καταχώρησιν της ακυρώσεως, είτα δε επιστρέφεται εις την εκδόσασαν το ένταλμα υπηρεσίαν. Σελ. 126,9148 Τεύχος 580-Σελ. 24 Άρθρ.9.-1.Η εις τους δευτερεύοντας διατάκτας μεταβίβασις των αναγκαιουσών αυτοίς εκάστοτε πιστώσεων, συμφώνως τη παρ. 1 του άρθρ. 12 του Ν.Δ. 496/1974, ενεργείται μερίμνη της Οικονομικής Υπηρεσίας του Ν.Π.Δ.Δ. δι’ επιτροπικών ενταλμάτων, κατόπιν εγγράφου εντολής του ασκούντος την διοίκησιν του Ν.Π.Δ.Δ. συλλογικού οργάνου. Εις τα επιτροπικά εντάλματα αναγράφονται: α)Ο αύξων αριθμός. β)Το οικονομικόν έτος. γ)Ο τίτλος και ο αριθμός του φορέως εις βάρος του Προϋπολογισμού του οποίου εκδίδονται. δ)Η Υπηρεσία του Ν.Π.Δ.Δ. εις ην μεταβιβάζεται η πίστωσις. ε)Ο Κωδικός αριθμός εξόδου και η κατονομασία της μεταβιβαζομένης πιστώσεως. ς)Ο τόπος και ο χρόνος εκδόσεως και ζ)Αι υπογραφαί των αρμοδίων οργάνων της εκδούσης το επιτροπικόν ένταλμα Οικονομικής Υπηρεσίας του Ν.Π.Δ.Δ. 2.Τα Επιτροπικά εντάλματα συντάσσονται εις τριπλούν επί ειδικού εντύπου, μονογράφονται δε και υπογράφονται υπό των εν παρ. 2 του άρθρ. 1 του παρόντος Δ/τος οργάνων. 3.Το πρωτότυπον του εντάλματος, ως και εν εκ των αντιγράφων, μετά την καταχώρησιν εις τα οικεία βιβλία, παραδίδεται εις τον οικείον Πάρεδρον του Ελεγκτικού Συνεδρίου εφ’ όσον ασκείται προληπτικός έλεγχος, δια την κατά νόμον θεώρησιν, δι’ εναρίθμου διανεμητικού πίνακος, εις διπλούν. Μετά την υπ’ αυτού θεώρησιν επιστρέφονται εις την εκδούσαν οικονομικήν υπηρεσίαν, παρά της οποίας αποστέλλονται, το μεν πρωτότυπον του εντάλματος εις τον δευτερεύοντα διατάκτην, το δε αντίγραφον εις τον οικείον Πάρεδρον ή Επίτροπον του Ελεγκτικού Συνεδρίου. Το έτερον των αντιγράφων παραμένει εις την εκδούσαν το επιτροπικόν ένταλμα οικονομικήν υπηρεσίαν του Ν.Π.Δ.Δ. Δεν απαιτείται διανεμητικός πίναξ οσάκις η μεταβιβαζομένη πίστωσις δεν κατανέμεται συγχρόνως εις πλείονας του ενός δευτερεύοντας διατάκτας. Εν τη περιπτώσει ταύτη το επιτροπικόν ένταλμα συντάσσεται εις τετραπλούν, το εν αντίγραφον του οποίου παραμένει εις τον Πάρεδρον του Ελεγκτικού Συνεδρίου. 4.Εις περίπτωσιν καθ’ ην δεν ασκείται προληπτικός έλεγχος, αντίγραφα των επιτροπικών ενταλμάτων επισυνάπτονται εις τα παραστατικά του Απολογισμού, δια τον, κατά τας κειμένας διατάξεις, κατασταλτικόν έλεγχον. 25.Β.ε.22 Λογιστικό Ειδικών Ταμείων Ν.Π.Δ.Δ.